ગામ થી ઘણી દૂર નવનિતભાઈ અમને તેમના શેરડીના ખેતર જોવા લઈ ગયા અને શેરડી ની વિવિધ જાતો વિશે સમજ આપી.શેરડી માં પણ અનેક જાતની શેરડી આવે છે તથા શેરડીમાં પણ રોગ આવતો હોવાથી ઘણી વાર ખેડૂતોને મોટુ નુકશાન વેઠવુ પડતુ હોય છે.વિશાળ જગ્યા માં પથરાયેલ નવનિતભાઈના ખેતર અને લહેરાતી શેરડીના પાકો અને સાથે દરેક ખેતરને સાંકળતી નહેરો જોઈને કુદરત ના ખોળે મન પુલકિત થઈ ઉઠ્યુ.ચાલી ચાલી અને અમે તો થાકી ગયા,ત્યારે નવનિતભાઈએ અમને એક ઉચ્ચ જાતની શેરડીના ખેતર માં લઈ ગયા અને શેરડી કાપીને ટેસ્ટ કરવા આપી..આહા શુ સ્વાદ હતો એ શેરડીમાં સાથે અમને અમુક શેરડીના સાંઠા પણ બાંધી આપ્યા. નવનિતભાઈના જણાવ્યા અનુસાર દર વર્ષે થી નવેમ્બર મહિનામાં શેરડીનું વાવેતર કરવામાં આવે છે અને ઓક્ટોબર મહિનામાં તેનું કટિગ કરવામાં આવે છે.શેરડી કાપવા માટે સુગરમીલના મજુરો આવે છે.નવનિતભાઈના જણાવ્યા અનુસાર હજુ પણ ખેડૂતોને શેરડીના પુરતા ભાવ મળતા નથી,આમ શેરડીની ખેતી નો સ્વાનુભવ લઈ અમે પરત કુડસદ ગામ માં નવનિતભાઈના ઘરે આવી હાથ-પગ ધોઈ ફ્રેશ થઈ ઠંડુ પી અમારે ઉતાવળ હોવાથી કુડસદ ગામ થી વિશેષ અનુભવ અને જાણકારી મેળવી વિદાય લીધી.